Увс аймгийн Сагил сумын ИТХ-ын

Тэргүүлэгчдийн 2018 оны .... дугаар сарын

 .......-ны өдрийн ...... тогтоолын хавсралт

**“Сумын аварга малчин” шалгаруулах журам**

Нэг. Нийтлэг үндэслэл

1. Малчид уламжлалт мал маллах арга туршлагыг залгамжлан өвлүүлэх, мал сүргээ зах зээлийн эрэлт хэрэгцээ, бэлчээрийн даацад тохируулан, малын чанар, үүлдэр угсааг сайжруулан өсгөж, бүтээгдэхүүний гарцыг нэмэгдүүлэхэд энэхүү журмын зорилго чиглэгдэнэ.
2. Энэ журмын хоёрт заасан үзүүлэлтийг хангасан 2 хүртэлх малчныг “Сумын сайн малчин”-аар жил бүр шалгаруулан урамшуулна.
3. “Сумын аварга малчин”-аар шагнах асуудлыг багийн ИНХ болон багийн Засаг даргын саналыг үндэслэн сумын Засаг даргын зөвлөлийн хурлаар шийдвэрлэнэ.

Хоёр. Шалгуур үзүүлэлтүүд

* Хувийн болон албан газар, аж ахуйн нэгжийн мал маллаж байгаа малчид хамаарагдана.
1. Орон нутгийн онцлог болон бэлчээрийн даацад тохирсон өндөр ашиг шим бүхий таваарлаг 300-аас доошгүй тооны мал сүрэгтэй болж мал сүргээ сүүлийн 3 жилд тогтовортой өсгөж, малын хорогдол гаргаагүй байх
2. Хээлтэгч малаа жил бүр тогтвортой өсгөж, нийт сүрэгт эзлэх хувийн жин бог малд 50, бод малд 32-оос доошгүй хувьд хүрсэн байх
3. Оны эхний 100 хээлтэгч мал тутмаас бойжуулсан төлийн тоо тухайн жилийн сумын дунджаас илүү, сүүлийн 3 жил дараалан өссөн байх
4. Нийт сүрэгт эзлэх ямааны тоо 25.0 хувиас ихгүй байх
5. Ховордож буй хоёр бөхт тэмээг өсгөн үржүүлж тоо толгойг нь жил бүр нэмэгдүүлж сүүг ашигласан.
6. Сумын мал эмнэлэг үржлийн нэгжтэй гэрээтэй ажиллаж, мал эмнэлэг үржлийн ажил үйлчилгээнд малаа бүрэн хамруулсан байх
7. Мал сүргийнхээ 30 %-д хүрэлцэхүйц хэмжээний хадлан, гар тэжээл бэлтгэж нөөцөлсөн байх
8. Тухайн орон нутагт дасан зохицсон, стандартын шаардлага хангасан, удам гарвал нь тодорхой мэргэжлийн байгууллагаар тогтоогдсон, ашиг шим өндөр хээлтүүлэгч малыг сайжруулагчаар ашиглан хээлтэгч, хээлтүүлэгчийн зөв тохироо бүрдүүлсэн байх
9. Өөрийн эзэмшлийн өвөлжөө, хаваржааны хашаатай, худаг уст цэгтэй, түүнийгээ засч тохижуулсан байх
10. Отор нүүдэл хийн малдаа дундаас дээш тарга хүч авахуулж, ажлын амжилтаараа багтаа тэргүүлсэн байх
11. Нийт малынхаа 20-30%-ийг зах зээлийн эргэлтэнд оруулсан байх.
12. Малгүй болон цөөн малтай өрхийг малжуулах болон орон нутгаас зохион байгуулагдсан арга хэмжээнд хандив тусламж үзүүлсэн байх.
13. Малын Давхар даатгалд малаа хамруулж, малчин өрхийн гишүүд холбогдох хууль тогтоомжийн дагуу татвар хураамж, эрүүл мэндийн даатгал, нийгмийн даатгалын шимтгэл төлсөн байх
14. Тодорхойлогдож байгаа малчин нь малын хулгайн гэмт хэрэгт холбогдож байгаагүй байх

Гурав. Материал бүрдүүлэх, шалгаруулах зарчим

* + - 1. Багийн засаг дарга мал тооллогын материалыг үндэслэн “Сумын аварга малчин”-аар тодорхойлох үзүүлэлтийг хангасан гэж үзэж байгаа малчны тодорхойлолт, холбогдох материалыг бүрдүүлж, багийн ИНХТ-аар хэлэлцүүлэн жил бүрийн 01-р сарын 20-ны дотор Тамгын газарт ирүүлнэ.
			2. Тамгын газрын МЭҮТ-ийн мэргэжилтэн материалыг шалгаж, хүлээн авч нэгтгэн сумын Засаг даргын зөвлөлийн хурлаар хэлэлцүүлэн журмын шаардлага 80-аас дээш хувиар хангасан 2 хүртэлх малчныг шалгаруулна.
			3. Малчныг “Сумын аварга малчин”-аар шалгаруулахаар тодорхойлохдоо дор дудсан материалыг бүрдүүлнэ.
	1. Малчны товч анкет /хавсралтаар/
	2. Ажлын үзүүлэлт /хавсралтаар/
	3. Багийн Засаг даргын гаргасан ажил байдлын тодорхойлолт
	4. Холбогдох байгууллага, албан тушаалтны гаргасан баталгаа, тодорхойлолт

Дөрөв. “Сумын аварга малчин”-аар зөвхөн нэг удаа шагнах бөгөөд урьд ийм шагнал авсан малчныг шалгаруулахгүй.

Тав. Олгох шагнал

Шалгарсан малчинд “Сумын аварга малчин” өргөмжлөл, энгэрийн тэмдэг, ... мянган төгрөгөөр шагнана.

Сумын аварга малчны шагналын мөнгийг ИТХ-ын тэтгэмж урамшууллын сан, Тамгын газрын шагнал урамшууллын сан буюу сумын засаг даргын нөөц сангаас гаргана.

“Сумын аварга малчин”-ны шагналыг Билгийн тооллын хаврын тэргүүн сарын шинийн нэгнийг тохиолдуулан гардуулна.

..........ооОоо..........